
Magyar reália típusú étel- és italnevek finn fordításai

Dolgozatom elsődleges célja a magyar‒finn szótárakban szereplő reália típusú étel- és italnevek (pl.: máglyarakás, bejgli, bikavér, stb.) fordítása során alkalmazott átváltási műveletek (expilitáció, tükörfordítás, transzliteráció, stb.) vizsgálata volt. Két kérdésre kerestem a választ: mely műveleteket használják leginkább a különböző szerzők, és hogy az eltérő módszerekkel kapott fordítások mennyire helyesek. Vizsgálatom eredményei alapján úgy találtam, hogy számos hibás vagy pontatlan fordítás szerepel a szótárakban, így dolgozatomban az elméleti keretek bemutatása után ezen fordítások korrekciójára is teszek javaslatokat. Távlati célom: gasztronómiai adatbázis kialakítása és megjelentetése, például a Grimm Könyvkiadó gasztronómiai szótárai (angol‒magyar, magyar‒angol, francia‒magyar, magyar‒francia, stb.) mintájára.



